Sisetakistus
Sisetakistus on elektrienergia allika, näiteks keemilise vooluallika iseenda takistus laengukandjate liikumisele ehk elektrivoolule. Sisetakistus on määratav allika sisepingelangu ja koormusvoolu jagatisena. Alalisvooluahelas on elektriallika klemmipinge (positiivse ja negatiivse elektroodi vaheline pinge) U = E − I R s , {\displaystyle U=E-IR_{\text{s}},} kus E on allika elektromotoorjõud, I ‒ koormusvool ja Rs ‒ allika sisetakistus. Seega sisetakistus R s = E − U I . {\displaystyle R_{\text{s}}={\frac {E-U}{I}}.} Näiteks kui patarei elektromotoorjõud ehk avaahelapinge, s.o pinge koormata olekus E = 9 V ja koormusvoolu I = 0,1 A korral langeb pinge väärtuseni U = 8,5 V, siis patarei sisetakistus selle koormusvoolu juures Rs = (9 ‒ 8,5)/0,1 = 5 Ω. Mida väiksem on sisetakistus, seda väiksem pingelang IRs allikal tekib ning seda vähem langeb allika koormamisel tema klemmipinge. Vastavalt väheneb ka allikasisene võimsuskadu. Seega on elektrienergia allika kasutegur seda parem, mida väiksem on tema sisetakistus.